Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 367/13/8811	Trebišov, 3.1.2014
EEČ : 2-69-5-2014

U Z N E S E N I E

Trestná vec:	obvinený XXXXX 
Zločin:	Neodvedenie dane a poistného podľa § 277 odsek 1, odsek 2 písmeno b Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Trebišov
Podľa § 215 odsek 1 písmeno h Trestného poriadku s poukazom na § 86 odsek 1 písmeno e Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
ako štatutár obce XXXXX, Hlavná 40, IČO: 00331694 :

-	za obdobie od 01.03.2012 do 30.06.2012 zadržal a neodviedol splatné dávky nemocenského, starobného, invalidného poistenia a poistenia v nezamestnanosti, ktoré zrazil zamestnancom zo mzdy vo výške 9,4 % z vymeriavacieho základu, čím takto pre Sociálnu poisťovňu, a.s., XXXXX bola spôsobená škoda vo výške 642,- €,

-	za obdobie od 01.11.2010 do 31.10.2012 zadržal a neodviedol určenému príjemcovi splatné preddavky dane z príjmov zo závislej činnosti ,ktoré zarazil zamestnancom zo mzdy, čím pre XXXXX spôsobil škodu vo výške 3.250,79 €,  z a s t a v u j e, pretože zanikla trestnosť činu.

lebo zanikla trestnosť činu

Odôvodnenie:
	Uznesením vyšetrovateľa OR PZ, OKP, OEK XXXXX pod sp. zn. ORP-221/OEK-TV-2013 z 03.05.2013 bolo začaté trestné stíhanie vo veci pre zločin neodvedenia dane a poistného podľa § 277 ods. 1, ods. 2 písm. b Tr. zákona. Následne dňa 02.09.2013 bolo vznesené  obvinenie XXXXX pre zločin neodvedenia dane a poistného podľa § 277 ods. 1, ods. 2 písm. b Tr. zákona na tom skutkovom základe, ako je uvedené vo výrokovej časti tohto uznesenia.

	Podľa § 215 ods. 1 písm. h  Tr. poriadku prokurátor zastaví trestné stíhanie, ak zanikla trestnosť činu.

	Podľa § 86 písm. e Tr. zákona trestnosť trestného činu zaniká aj vtedy, ak ide o trestný čin neodvedenia dane a poistného podľa § 277 Tr. zákona, ak splatná daň a jej príslušenstvo boli dodatočne zaplatené najneskôr v nasledujúci deň po dni, keď sa páchateľ po skončení jeho vyšetrovania mohol oboznámiť s jeho výsledkami.  

	V priebehu vyšetrovania bolo ustálené, že Sociálnej poisťovni, a.s., pobočka XXXXX dňa 03.09.2013 bola uhradená dlžná suma v plnej výške, pričom táto skutočnosť vyplýva z výsluchu XXXXX č. l. 65-71 trestného spisu, ktorý zastupuje poškodenú stranu. Ďalej zástupca poškodenej strany uviedol, že sociálna poisťovňa si neuplatňuje žiadnu škodu voči obvinenému. Ďalej bolo ustálené, že Daňovému úradu XXXXX, pobočka XXXXX dňa 17.12.2013 bola uhradená suma 1.906,66 € a následne dňa 18.12.2013 zo strany XXXXX bola uhradená aj ďalšia suma vo výške 1.906,66 €. Z výsluchu zástupcu Daňového úradu XXXXX, pobočka XXXXX, XXXXX č. l. 56-63 vyplýva, že obvinený uhradil v plnej výške dlžnú sumu a daňový úradu si neuplatňuje ďalšiu škodu od obvineného. 

Obvinený sa oboznámil s výsledkami vyšetrovania dňa 20.12.2013, teda k zaplateniu škody došlo pred týmto termínom.   

	Z vyššie uvedeného jednoznačne vyplýva, že obvinený splatnú daň, ako aj jej príslušenstvo dodatočne zaplatil tak, ako to ukladá zákon v § 86 písm. e Tr. zákona.  Z uvedeného dôvodu v zmysle § 215 ods. 1 písm. h Tr. poriadku zanikla trestnosť činu. 

	Vzhľadom na uvedené bolo potrebné rozhodnúť tak, ako je to uvedené vo výrokovej časti tohto uznesenia.  

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Juraj Bók
prokurátor